Odense Adresse-Contoirs Efterretninger, 1837-01-31
Endskjøndt de officielle Repræsentanter for det franske og det russiske Hof leve i Paris i den bedste udvortes Forstaaelse med hinanden, saa at Hr. Pahlen, trods Hr. Odilon-Barrots Amendement om Polens Nationalitet, og trods Grev Moles Yttring om at sikkre Rhinen mod 400,000 Md., alligevel har bivaanet et festligt Middagsmaaltid hos Greven, synes dog dette tilsyneladende intim Venskab at lide af en indvortes Brøst, idet der er opstaaer en bitter Aviskamp mellem den som officiel betragtede "Warschauer Tidende" og "Journal des Debats." Denne Gang er Striden imod Sædvane begyndt fra russisk Side, idet Warschauer=Tidenden har yttret sig paa følgende Maade om den franske Konges Trontale: "denne Tale indeholder intet Nyt, undtagen Man vil ansee det foren Nyhed, at der forkyndes Lovudkast til Fordeel for den kongelige Familie, Udtørrelser af Moradser og deslige. MedLovpriisning omtales den ved Frankerigs Viisdom tilveiebragte Verdensfred og faa Linier derefter seer Man sig nødt til at beklage den spanske Borgerkrig og det algierske Nederlag. Dertil kommer, at de bekjendte Stridigheder med de nordamerikanske Fristater have hverken indbragt Nytte eller Berømmelse for Frankerig, idet Nordamerika ved sine Trusler forknyttede sin Modstander og tvang denne til at betale det Skyldige. Hvad endelig den Paragraph angaaer, der prædiker, at Lidenskaberne nu beroliges i Frankerig og ophøre med deres ubændige Udskeielser, da kontrasterer dette sælsomt med det faa Minutter iforveien udførte Meunierske Attentat." - Saavidt det russiske Blad hvortil Journal des Debats i det Væsentligste har svaret saaledes: "Vi have omtalt denne Artikkel, fordi den stod et officielt Blad, thi i modsat Tilfælde havde det kun været en enkelt Mands, Redakteurens, Anskuelser og Meninger, og en Trontale er ikke beregnet paa at behage alle Franske end mindre alle Europæer. Havde det russiske Blad angrebet Deputeredekammerets Adresse, der bestandig yttrer sig om Polens Nationalitet, vilde vi ikke have forundret os men det gjøre vi, naar det angriber den fredelige Trontale. Naar hiint Blad mener, at vi for Algiers Skyld ikke burde tale om en Verdensfred, da ville vi svare, at vi vilde være langt tolerantere, hvis den russiske Keiser talede til sit Senat om den evige Fred, og vilde aldrig bebreide ham den beviisliggen ulykkelige Krig med Cirkassierne ved Kaukasus. Og er det virkelig Tilfældet, at Nordamerika ved Trusler har forknyttet os til at betale vor Gield, hvorfor følger da ikke Rusland Amerikas Exempel, Rusland, paastaaer jo dog, at have Tilgodehavende hos os i Anledning af de warschauske Forhold, og det sendte jo ogsaa Fyrst Lubeck til Paris, for at inddrive denne Gjeld; men han maatte reise tilbage med uforrettet Sag - formodentlig fordi han ikke har anvendt de nødvendige Trusler."(For dette den franske Journals Udtryk ligger forresten enten en Spydighed eller en Vildfarelse til Grund, eftersom der i 1835 i Deputeredekammeret af Beregningerne oplystes, i Anledning af de warschauske Fordringer, at Rusland ikke fik Noget tilgode hos Frankerig, men omvendt Frankerig hos Rusland.) Fra en ganske anden og ret komisk Side betragter National denne Avisfelde og forklarer den saaledes, at den franske Gesandt i London, Grev Sebastiani, netop har været i Paris og har villet overbringe noget Behageligt til London, hvorfor han har faaet Journal des Debats til at optage den fra et ubekjendt Blad henslængte Kosakhandske og tillige udvirket Forordningen. om Spanien (see nedenfor under Frankerig).